smcproject/ml-wiki-sentences huggingface dataset:
അവയുടെ ഞാങ്ങണ പോലുള്ള തണ്ടുകൾക്ക് ഏകദേശം 1 അടി (33 സെ.മീ) (സോബ്രാലിയ ഗലിയോട്ടിയാന പോലുള്ളവ) മുതൽ 44 അടി (13.4 മീറ്റർ) വരെ (സോബ്രാലിയ അൽറ്റിസിമയിൽ) ഉയരമുണ്ട്.
പൂക്കൾക്ക് ശുദ്ധമായ വെള്ള മുതൽ മഞ്ഞ, പച്ച, പിങ്ക്, ചുവപ്പ്, തവിട്ട്, കൂടാതെ നീല വയലറ്റ് വരെ നിറങ്ങളുണ്ട്.
Gallery Sobralia decora Sobralia dichotoma Sobralia fragrans Sobralia macrantha Sobralia macrophylla Sobralia ruckeri References External links Wikimedia Commons has media related to Sobralia .
Sobralia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
The Sobralia Pages website, by Nina Rach
സോമ ബിശ്വാസ് ഇംഗ്ലീഷ് വിലാസം https://ml.wikipedia.org/wiki/Soma_Biswas സോമ ബിശ്വാസ്
ഒരു ഇന്ത്യൻ കായികതാരമാണ് സോമ ബിശ്വാസ് (ജനനം: 16 മേയ് 1978).
1978 മേയ് 16ന് കൊൽക്കത്തയിൽ ജനിച്ചു.
2002ൽ ദക്ഷിണ കൊറിയയിലെ ബുസാനിൽ നടന്ന ഏഷ്യൻ ഗെയിംസിൽ വെള്ളി മെഡൽ നേടി.
2006ൽ നടന്ന ദോഹയിലെ ഏഷ്യൻ ഗെയിംസിലും വെള്ളി മെഡൽ നേടിയിരുന്നു.
കുന്തൽ റായിയുടെ കീഴിൽ പരിശീലിച്ചിട്ടുണ്ട്.
നേട്ടങ്ങൾ ബുസാൻ ഏഷ്യൻ ഗെയിംസ്, 2002 - വെള്ളി മെഡൽ ദോഹ ഏഷ്യൻ ഗെയിംസ്, 2006 - വെള്ളി മെഡൽ പുരസ്കാരങ്ങൾ അർജുന അവാർഡ് (2003) അവലംബം ↑ https://www.telegraphindia.com/1061220/asp/telekids/story_7159815.asp ↑ www.hinduonnet.com/2004/09/16/stories/2004091607502100.htm പുറം കണ്ണികൾ Soma Biswas at Athens Archived 2006-12-07 at the Wayback Machine .
Profile at Doha 2006
സോബറാന 02 ഇംഗ്ലീഷ് വിലാസം https://ml.wikipedia.org/wiki/SOBERANA_02
ക്യൂബൻ എപ്പിഡെമോളജിക്കൽ റിസർച്ച് ഇൻസ്റ്റിറ്റ്യൂട്ടായ ഫിൻ‌ലേ ഇൻസ്റ്റിറ്റ്യൂട്ട് നിർമ്മിച്ച കോവിഡ് -19 വാക്സിൻ കാൻഡിഡേറ്റാണ് സോബറാന 02 .
സാങ്കേതിക നാമം ഫിൻ‌ലേ-എഫ്ആർ -2.
ഇതൊരു കൺജുഗേറ്റ് വാക്സിൻ ആണ്.
ഈ സ്ഥാനാർത്ഥിയുടെ മുൻഗാമി സോബറാന -01 (FINLAY-FR-1) ആണ്.
മുഴുവൻ ജീവനുള്ള വൈറസിനുപകരം ഘടകങ്ങൾ അടങ്ങിയിരിക്കുന്നതിനാൽ ആന്റിജൻ സുരക്ഷിതമാണെന്നും പ്രൊഫസർ ഇഹോസ്വാനി കാസ്റ്റെല്ലാനോസ് സാന്റോസ് പറയുകയുണ്ടായി.
അതിനാൽ ലോകത്തിലെ മറ്റ് സ്ഥാനാർത്ഥികളെപ്പോലെ ഇതിന് അധിക ശീതീകരണം ആവശ്യമില്ല.
ലോകാരോഗ്യ സംഘടനയുടെ ലാൻഡ്‌സ്‌കേപ്പ് വാക്സിൻ രേഖ പ്രകാരം, ഈ വാക്സിന് രണ്ട് ഡോസുകൾ ആവശ്യമാണ്.
ആദ്യ ഷോട്ടിന് 28 ദിവസത്തിന് ശേഷം രണ്ടാമത്തെ ഡോസ് നൽകുന്നു.
FINLAY-FR-2 ഒരു കൺജുഗേറ്റ് വാക്സിൻ ആണ്.
രാസപരമായി ടെറ്റനസ് ടോക്സോയിഡുമായി സംയോജിപ്പിച്ച SARS-CoV-2 സ്പൈക്ക് പ്രോട്ടീന്റെ റിസപ്റ്റർ ബൈൻഡിംഗ് ഡൊമെയ്ൻ ഇതിൽ അടങ്ങിയിരിക്കുന്നു.
ചൈനീസ് ഹാംസ്റ്റർ അണ്ഡാശയ സെൽ കൾച്ചറിലാണ് സ്പൈക്ക് പ്രോട്ടീൻ സബ് യൂണിറ്റ് നിർമ്മിക്കുന്നത്.
ക്യൂബയിൽ നിന്നുള്ള ശാസ്ത്രജ്ഞർ വാക്സിനുകളുടെ സാങ്കേതികവിദ്യയുടെയും ഉൽപാദനത്തിന്റെയും വിശദാംശങ്ങൾ  പ്രീ-പ്രിന്റ് ലേഖനത്തിൽ വിശദീകരിക്കുന്നു.
വാക്സിൻ സോബറാന എന്നത് ഒരു സ്പാനിഷ് പദമാണ് അത് "ഫലവത്തായ" എന്നാണ് അർത്ഥമാക്കുന്നത്.
അവലംബം പുറംകണ്ണികൾ Scholia has a profile for Q105047585 (സോബറാന 02) .
സോമദേവഭട്ടൻ ഇംഗ്ലീഷ് വിലാസം https://ml.wikipedia.org/wiki/Kathasaritsagara
പന്ത്രണ്ടാം നൂറ്റാണ്ടിൽ ഭാരതത്തിൽ ജീവിച്ചിരുന്ന കവിയാണ് സോമദേവഭട്ടൻ .
ഭാരതീയ കഥാപാരമ്പര്യത്തിന് അതിവിപുലമായ സംഭാവന നൽകിയ കഥാ സരിത് സാഗരം എന്ന സംസ്കൃതപരിഭാഷയുടെ രചയിതാവാണ് അദ്ദേഹം.
കാശ്മീർ പ്രവിശ്യയിൽ ജീവിച്ചിരുന്നുവെന്ന് കരുതപ്പെടുന്ന സോമദേവഭട്ടന്റെ പിതാവിന്റെ പേര് രാമദേവഭട്ടനാണെന്ന് ചരിത്രരേഖകൾ സാക്ഷ്യപ്പെടുത്തുന്നു.
പൈശാചിഭാഷയിൽ രചിച്ച ഗുണാഢ്യന്റെ ബൃഹത് കഥ എന്ന ഗ്രന്ഥം, സോമദേവഭട്ടൻ സമാഹരിച്ച് സംസ്കൃതത്തിലേയ്ക്ക് വിവർത്തനം ചെയ്യുകയും കഥാസരിത് സാഗരം എന്ന പേര് നൽകുകയും ചെയ്തു.
ലോക കഥാസഞ്ചയത്തിലേയ്ക്ക് ഭാരതം നൽകിയ മഹത്തായ സംഭാവനകളിലൊന്നാണ് ഇതെന്ന് പറയാം.
ഇംഗ്ലീഷ്, റോമൻ തുടങ്ങി വിവിധഭാഷകളിലേയ്ക്ക് വിവർത്തനം ചെയ്ത ഈ കൃതിയുടെ വിവിധപ്രാദേശിക വിവർത്തനങ്ങളും തയ്യാറാക്കപ്പെട്ടിട്ടുണ്ട്.
കാശ്മീർ ഭരിച്ചിരുന്ന അനന്തരാജന്റെ കാലത്ത് ജീവിച്ചിരുന്ന സോമദേവന്റെ സമകാലികനായ മറ്റൊരു സാഹിത്യകാരനായിരുന്നു ക്ഷേമേന്ദ്രൻ എന്ന് ചരിത്രരേഖകളിൽ കാണുന്നു.
സമകാലികർ
ബൃഹത്കഥയെ ആസ്പദമാക്കി ക്ഷേമേന്ദ്രൻ രചിച്ച ' ബൃഹത്കഥാമഞ്ചരി ' എന്ന കൃതി  കണ്ടതിനു ശേഷമാണ് സോമദേവന് കഥാസരിത്സാഗരം തർജ്ജമ ചെയ്യാനുള്ള ആഗ്രഹം ഉണ്ടായത് എന്ന് പറയപ്പെടുന്നു.
'ബൃഹത്കഥാമഞ്ചരി' യുടെ രചനാരീതി അതിസംക്ഷിപ്തമാണെന്നും അതിനാൽ കുറച്ചുകൂടി വിപുലവും ആസ്വാദ്യവുമായ രീതിയിൽ ബൃഹത്കഥകളെ പരിഭാഷപ്പെടുത്തണമെന്നും അനന്തദേവരാജന്റെ രാജ്ഞി 'സൂര്യവതി'ആഗ്രഹം പ്രകടിപ്പിക്കുകയും അതനുസരിച്ച് സോമദേവൻ കഥാസരിത് സാഗരം പരിഭാഷപ്പെടുത്തുകയും ചെയ്തു എന്ന് പറയപ്പെടുന്നു.
ഇക്കാര്യം സോമദേവൻ കഥാസരിത്സാഗരം എന്ന ഗ്രന്ഥത്തിൽ പ്രസ്താവിച്ചിട്ടുള്ള ശ്ലോകരൂപം താഴെ കൊടുക്കുന്നു.
“ നാനാകഥമൃതമയസ്യ ബൃഹത്കഥായാ
സാരസ്യസജ്ജനമനോംബുധിപൂർണ്ണചന്ദ്ര സോമേന വിപ്രവരഭൂരിഗുണാഭിരാമ- രാമാത്മജേന വിഹിതഹ: ഖലു സംഗ്രഹോയം.
” അവലംബം പുറത്തേയ്ക്കുള്ള കണ്ണികൾ
സോഫ്‍റ്റ് ഫോക്കസ്
കനത്ത സോഫ്റ്റ് ഫോക്കസ് ഇഫക്റ്റ് ഉള്ള ഒരു കുപ്പിയുടെ ചിത്രം.
സോഫ്റ്റ് ഫോക്കസ് ഇല്ലാത്ത ഒരു  കുപ്പിയുടെ ചിത്രം.
ഫോട്ടോഗ്രാഫിയിൽ സോഫ്റ്റ് ഫോക്കസ് എന്നത് ഒരു ലെൻസ് ന്യൂനതയാണ്.
ലെൻസ് ഗോളാകൃതി വ്യതിയാനം കാരണം മങ്ങിയ ചിത്രങ്ങളാണ് ലഭിക്കുക.
മൂർച്ചയേറിയ അരികുകൾ നിലനിർത്തിക്കൊണ്ട് ചിത്രം മങ്ങിച്ച രൂപം നൽകുന്നതിന് ഒരു സോഫ്റ്റ് ഫോക്കസ് ലെൻസ് മനപൂർവ്വം ഗോളീയ വ്യതിയാനം അവതരിപ്പിക്കുന്നുണ്ട്.
ഇത് ഫോക്കസ് ചെയ്യാത്ത ചിത്രത്തിന് തുല്യമല്ല.
മാത്രമല്ല മൂർച്ചയുള്ള ലെൻസ് ഫോക്കസ് ചെയ്യുന്നതിലൂടെ അതിന്റെ ഫലം നേടാനാവില്ല.
അത്തരമൊരു ലെൻസ് നിർമ്മിക്കുന്ന ഫോട്ടോഗ്രാഫിന്റെ ശൈലിയുടെ പേരും സോഫ്റ്റ് ഫോക്കസ് ആണ്.
സോഫ്‍റ്റ് ഫോക്കസ് ഫോട്ടോഗ്രാഫി സോഫ്റ്റ് ഫോക്കസ് പോർട്രെയിറ്റ് ലെൻസ് ഉപയോഗിച്ച് എടുത്ത പ്രതിമയുടെ ചിത്രം ഇതും കാണുക ലെൻസ് ബൊക്കെ പുറത്തേക്കുള്ള കണ്ണികൾ Wikimedia Commons has media related to Soft focus .
Soft Focus Lens Article Soft-Focus Lenses and Techniques , an overview for large format photographers
സോമദത്തൻ
കുരുവംശത്തിലെ പ്രശസ്തനായ ഒരു രാജാവാണ് സോമദത്തൻ .
ഇദ്ദേഹം പ്രതീപ രാജാവിന്റെ പൗത്രനും, ബാൽഹീകന്റെ പുത്രനുമാണ് .
ഇദ്ദേഹത്തിനു ഭൂരി, ഭൂരിശ്രവസ്സു, ശലൻ എന്നീ പുത്രന്മാരുണ്ടായി .
ഇദ്ദേഹത്തിനു ശിനിയെന്ന രാജാവിനോട് പകയുണ്ടാവുകയും, ശിനിയുടെ പുത്രനെ തോല്പ്പിക്കത്തക്ക പുത്രനുണ്ടാകാൻ ശിവനിൽ നിന്നും വരം വാങ്ങുകയും ചെയ്തു .
അതനുസരിച്ചാണ് ഭൂരിശ്രവസ്സു ജനിച്ചത്‌ .
ഭൂരിശ്രവസ്സു ഭാരതയുദ്ധത്തിൽ ശിനിപുത്രനായ സാത്യകിയെ പരാജിതനാക്കി തറയിലിട്ടു ചവിട്ടി .
തുടർന്ന് ഭൂരിശ്രവസ്സിനെ അര്ജുനൻ വലതുകരം അരിയുകയും, അതിൽ പ്രതിഷേധിച്ചു ഭൂരിശ്രവസ്സു നിരാഹാരവൃതം അനുഷ്ട്ടിച്ചു നിലത്തിരിക്കുകയും ചെയ്തു .
തുടർന്ന് മയക്കത്തിൽ നിന്നും ഉണര്ന്നെണീറ്റ സാത്യകി  ഭൂരിശ്രവസ്സിനെ കൊന്നു .
തുടർന്ന് നടന്ന യുദ്ധത്തിൽ സാത്യകി സോമദത്തനെയും കൊന്നു .
അവലംബ
↑ mahabharatha -dronaparva -jayadrathavadha-upaparva-chapters 141 to  145.
സോബെക്
ഒരു പുരാതന ഈജിപ്ഷ്യൻ ദൈവമാണ് സോബെക് (ഇംഗ്ലീഷ്: Sobek ).
സെബെക് (Sebek), സോചെറ്റ് (Sochet), സോബ്ക് (Sobk), സോബ്കി (Sobki) എന്നീ പേരുകളിലും സോബെക് അറിയപ്പെട്ടിരുന്നു.
ഗ്രീക് പുരാണങ്ങളിൽ ഈ ദേവൻ, സുഷോസ് (Suchos; Σοῦχος) എന്നാണ് അറിയപ്പെട്ടിരുന്നത്.
നൈൽ മുതലയുമായി ബന്ധപ്പെട്ടുള്ള ദേവനാണ് സോബെക്.
മുതലയുടെ രൂപത്തിലോ അല്ലെങ്കിൽ മുതലയുടെ ശിരസ്സോട് കൂടിയ മനുഷ്യരൂപത്തിലോ സോബെക് ദേവനെ ചിത്രീകരിക്കുന്നു.
പൊതുവേ സംരക്ഷനത്തിന്റെ ദേവനാണ് സോബെക്, എങ്കിലും ഫറവോയുടെ ശക്തി, സമ്പുഷ്ടി, സൈന്യത്തിന്റെ ശൂരത എന്നിവയുമായി ഇദ്ദേഹത്തെ ബന്ധപ്പെടുത്താറുണ്ട്.
നൈലിൽനിന്നു ഉണ്ടാകുന്ന അപകടങ്ങളിൽനിന്നും രക്ഷനേടാൻ പുരാതന ഈജിപ്ഷ്യർ സോബെക് ദേവനെ ആരാധിച്ചിരുന്നു.
പുരാതന സാമ്രാജ്യകാലം (c. 2686–2181 BCE) മുതൽക്കേ റോമൻ കാലഘട്ടത്തോളം (c. 30 BCE – 350 CE) സോബെക് ദേവൻ ഈജിപ്റ്റിൽ സോബെക് ദേവൻ എന്ന വിശ്വാസം നിലനിന്നിരുന്നു.
പുരാതന സാമ്രാജ്യത്തിലെ പല പിരമിഡ് ലിഖിതങ്ങളിലും സോബെക് ദേവനെ പ്രധിപാദിച്ചിട്ടുണ്ട്.
പുരാതന സാമ്രാജ്യത്തിൽ സോബെക് ദേവനെ ആരാധിച്ചിരുന്നു എന്നാലും അദ്ദേഹത്തിന്റെ പ്രശസ്തി വർദ്ധിക്കുന്നത് മധ്യ സാമ്രാജ്യത്തിൽ (c. 2055–1650 BCE), പ്രധാനമായും 12-ആം രാജവംശത്തിലെ ഫറവോ ആയിരുന്ന, അമെനെംഹാറ്റ് III കാലത്താണ്.
സോബെക് ദേവന്മായി വളരെയേറെ ബന്ധമുള്ള ഈജിപ്റ്റിലെ ഫൈയും എന്ന പ്രദേശത്തിൽ അമെനംഹാറ്റ് മൂന്നാമൻ പ്രത്യേഗ താല്പര്യം പ്രകടിപ്പിച്ചിരുന്നു.
സോബെക് ദേവന്റെ പ്രശസ്തിവർദ്ധിക്കുമാറ് അമെനെംഹാറ്റ് III ഫൈയുമിലും മറ്റുമായി അനേകം നിർമ്മിതികൾ പടുതുയർത്തിയിരുന്നു.
ചിത്രശാല സോബെക് മുതലയുടെ രൂപത്തിൽ, 12ആം രാജവംശം .
സ്റ്റാറ്റ്ലീഷെ മ്യൂസിയം, മ്യൂണിൿ .
അമെൻഹോട്ടെപ് മൂന്നാമൻ ഫറവോയും സൂര്യദേവ രൂപത്തിലുള്ള സോബെക് ദേവനും, അല്ലെങ്കിൽ സോബെക്- ഹോറസ് സംഗമരൂപവും ആയിരിക്കാം.
ലക്സോർ മ്യൂസിയം , ലക്സോർ .
മുതലകളുടെ മമ്മികൾ , അസ്വാൻ .
മമ്മീകരിച്ച മുതലകൾ, അസ്വാൻ .
കോം ഓംബോയിൽ നിന്നുള്ള സോബെക് ദേവന്റെ ഒരു ചുവർ ശില്പം.
സോബെകിന് സൂര്യദേവ പര്യവേഷം നൽകിയിരിക്കുന്നതും കാണാം അവലംബം ↑ Ancient Egypt Online: Sobek ↑ Allen, 60.
സോമചന്ദ്ര ഡി സിൽവ ഇംഗ്ലീഷ് വിലാസം https://ml.wikipedia.org/wiki/Somachandra_de_Silva
1970ലും 1980കളിലും ശ്രീലങ്കയ്ക്കുവേണ്ടി ടെസ്റ്റും , ഏകദിനങ്ങളും കളിച്ച ഒരു മുൻ ക്രിക്കറ്റ് കളിക്കാരനാണ് സോമചന്ദ്ര ഡി സിൽവ എന്ന ദണ്ഡേനിയേഗെ സോമചന്ദ്ര ഡി സിൽവ (ജനനം: 11 ജൂൺ 1942).
ശ്രീലങ്കയുടെ ആദ്യ ഏകദിന ക്യാപ് ലഭിച്ച കളിക്കാരനാണ് ഡി സിൽവ.
ലെഗ് സ്പിന്നറായ ഇദ്ദേഹം 1982ലെ പാകിസ്താൻ പര്യടനത്തിൽ ഒരു ടെസ്റ്റ് ഇന്നിംഗ്‌സിൽ അഞ്ച് വിക്കറ്റ് വീഴ്ത്തി ഈ നേട്ടം കൈവരിയ്ക്കുന്ന ആദ്യത്തെ ശ്രീലങ്കൻ ബൗളറായി .
1942 ജൂൺ 11ന് ഗാലെയിൽ ജനിച്ച ഡിസിൽവ, ഗാലെയിലെ മഹീന്ദ കോളേജിൽ നിന്നാണ് വിദ്യാഭ്യാസം നേടിയത് .
സോമചന്ദ്രയുടെ മൂത്ത സഹോദരന്മാരായ ഡി.എച്ച്.ഡി. സിൽവ, ഡി.പി.ഡി. സിൽവ എന്നിവരും മുൻ ശ്രീലങ്കൻ ഫസ്റ്റ് ക്ലാസ് ക്രിക്കറ്റ് താരങ്ങളായിരുന്നു .
1966-67 കാലഘട്ടത്തിൽ സിലോണിനായി അരങ്ങേറ്റം കുറിച്ച ഡി സിൽവ 1980 കളുടെ പകുതി വരെ ശ്രീലങ്കയ്ക്കായി കളിച്ചു.
ശ്രീലങ്കയുടെ ആദ്യ അന്താരഷ്ട്ര ടെസ്റ്റിലും ഏകദിനത്തിലും കളിയ്ക്കാൻ അവസരം ലഭിച്ച ഒരു വ്യക്തികൂടിയാണ് സിൽവ.
1979 ലെ ക്രിക്കറ്റ് ലോകകപ്പിൽ പങ്കെടുത്ത ശ്രീലങ്കൻ ടീം ഇന്ത്യയെ 47 റൺസിന് പരാജയപ്പെടുത്തി ആദ്യ അന്താരാഷ്ട്ര വിജയം കൈവരിച്ചു .
ദിലീപ് വെങ്‌സർക്കർ , മൊഹീന്ദർ അമർനാഥ് എന്നിവരുൾപ്പെടെ 29 റൺസിന് മൂന്ന് വിക്കറ്റുകളാണ് സിൽവ ഈ മത്സരത്തിൽ നേടിയത്.
സിൽവയുടെ കരിയറിലെ ഏറ്റവും മികച്ച ഫസ്റ്റ് ക്ലാസ് പ്രകടനം 1979ലെ ഇംഗ്ലണ്ട് പര്യടനത്തിൽ ഓക്സ്ഫോർഡ് യൂണിവേഴ്സിറ്റിക്കെതിരെ ആയിരുന്നു.
ലങ്ക ഇന്നിംഗ്സ് വിജയം നേടിയ ഈ കളിയിൽ അദ്ദേഹം 13/4ഉം 46/8ഉം വീതം വിക്കറ്റുകൾ വീഴ്ത്തി .
ശ്രീലങ്കയ്ക്ക് ടെസ്റ്റ് പദവി ലഭിച്ച സമയമായപ്പോഴേക്കും, ഡി സിൽവ തന്റെ നാൽപതുകളോട് അടുത്തിരുന്നതുമൂലം അദ്ദേഹത്തിന്റെ ടെസ്റ്റ് കരിയർ വളരെ ഹ്രസ്വമായിരുന്നു.
എന്നിരുന്നാലും, തന്റെ 42-ആം വയസിൽ വിരമിക്കുന്നതിനു മുൻപ് വരെ ശ്രീലങ്കയ്ക്കായി അവരുടെ ആദ്യ 12 ടെസ്റ്റുകളിലും അദ്ദേഹം കളിച്ചു.
1982 മാർച്ചിൽ ഫൈസലാബാദിലെ ഇക്ബാൽ സ്റ്റേഡിയത്തിൽ പാക്കിസ്ഥാനെതിരായി നടന്ന രണ്ടാം ടെസ്റ്റിൽ അദ്ദേഹം 103 റൺസിന് 4ഉം 59 റൺസിന് 5ഉം എന്ന പ്രകടനം കാഴ്ചവച്ചു .
സ്ഥിരം ക്യാപ്റ്റനായ ദുലീപ് മെൻഡിസിന് പരിക്ക് കാരണം 1983-ലെ ന്യൂസിലൻഡിനെതിരായ പരമ്പര നഷ്ടമായപ്പോൾ ശ്രീലങ്കൻ ക്രിക്കറ്റ് ടീമിനായി രണ്ട് ടെസ്റ്റുകളിൽ സിൽവ താൽക്കാലിക നായകനായി.
നായകനായിരിക്കെ രണ്ട് അർദ്ധശതകങ്ങൾ നേടിയ സിൽവ തന്റെ ബൗളിംഗ് ശൈലിക്ക് അനുയോജ്യമല്ലാത്ത പിച്ചുകളിൽ മൂന്ന് വിക്കറ്റുകളും നേടി.
എന്നിരുന്നാലും ഈ പരമ്പര 2-0ന് ന്യൂസിലൻഡാണ് നേടിയത് .
12 ടെസ്റ്റുകൾ കളിച്ച അദ്ദേഹം ആകെ 406 റൺസും 37 വിക്കറ്റുകളും വീഴ്ത്തിയിരുന്നു, ന്യൂസിലൻഡിനെതിരെ നേടിയ 61 റൺസാണ് ഉയർന്ന സ്കോർ,  ഇംഗ്ലണ്ടിനെതിരായ 59/5 ആണ് ടെസ്റ്റിലെ ഏറ്റവും മികച്ച വിക്കറ്റ് നേട്ടം.
41 ഏകദിന മത്സരങ്ങൾ കളിച്ച സിൽവ 19.52 ശരാശരിയോടെ 371 റൺസ് നേടിയിട്ടുണ്ട്, 37(പുറത്താകാതെ) ആണ് ഏറ്റവും മുന്തിയ സ്കോർ, 1979-ലെ ലോകക്കപിൽ ഇന്ത്യക്കെതിരായ 3/29 ആണ് അദ്ദേഹത്തിന്റെ ഏകദിനത്തിലെ മികച്ച ബൗളിംഗ് പ്രകടനം.
1976നും 1983നും ഇടയിൽ ലിങ്കൺഷൈറിനും ഷ്രോപ്ഷയറിനുമായി മൈനർ കൗണ്ടീസ് ക്രിക്കറ്റിൽ ഡി സിൽവ കളിച്ചിരുന്നു .
പിന്നീട് ശ്രീലങ്കൻ ക്രിക്കറ്റ് ടീമിന്റെ പരിശീലകനായ അദ്ദേഹം, 2009 ൽ ശ്രീലങ്കൻ ക്രിക്കറ്റിന്റെ ഇടക്കാല ചെയർമാനുമായിരുന്നു .
അവലംബം പുറത്തേക്കുള്ള കണ്ണിക സോമചന്ദ്ര ഡി സിൽവ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
സ്റ്റീഫൻ മൗലാം ഇംഗ്ലീഷ് വിലാസം https://ml.wikipedia.org/wiki/Stephen_Mowlam
സ്റ്റീഫൻ മൗലാം OAM (ജനനം 1976 ഡിസംബർ 22 , വിക്ടോറിയ ) ഓസ്ട്രേലിയയിൽ നിന്നുള്ള ഒരു ഫീൽഡ് ഹോക്കി ഗോൾകീപ്പർ താരമാണ്.
ഏഥൻസിലെ 2004 സമ്മർ ഒളിമ്പിക്സിൽ സ്വർണ്ണ മെഡൽ നേടിയ ടീമിലെ അംഗമായിരുന്ന അദ്ദേഹം ഫൈനലിൽ നെതർലാൻഡുകാരെ തോൽപ്പിക്കുകയായിരുന്നു.
ജനുവരി 10 ന് ദക്ഷിണ കൊറിയയ്ക്കെതിരായ മത്സരത്തിൽ സുൽത്താൻ അസ്ലൻ ഷാ കപ്പ് കോലാലമ്പൂരിൽ അദ്ദേഹം അരങ്ങേറ്റം കുറിച്ചു.
മൗലാംമിന്റെ ഇരട്ടപ്പേരാണ് ഗിംപി.
സ്റ്റീഫൻ ഹോക്കിങ് ഇംഗ്ലീഷ് വിലാസം https://ml.wikipedia.org/wiki/Stephen_Hawking
വിഖ്യാതനായ ബ്രിട്ടീഷ് ഭൗതികശാസ്ത്രജ്ഞനായിരുന്നു സ്റ്റീഫൻ വില്യം ഹോക്കിങ്ങ് ( 8 ജനുവരി 1942 - 14 മാർച്ച് 2018 ).
നക്ഷത്രങ്ങൾ നശിക്കുമ്പോൾ രൂപം കൊള്ളുന്ന തമോഗർത്തങ്ങളെക്കുറിച്ച് ഇന്നു ലഭ്യമായ വിവരങ്ങളിൽ പലതും ഇദ്ദേഹത്തിന്റെ ഗവേഷണങ്ങളിലൂടെ ഉരുത്തിരിഞ്ഞതാണ്‌.
ബ്രിട്ടനിലെ കേംബ്രിഡ്ജ് യൂണിവേഴ്സിറ്റിയിലെ പ്രപഞ്ച ശാസ്ത്രവിഭാഗത്തിലെ ഡയറക്ടറായിരുന്നു അദ്ദേഹം.
കാലത്തിന്റെ ഒരു സംക്ഷിപ്ത ചരിത്രം എന്ന പ്രശസ്തമായ ശാസ്ത്രഗ്രന്ഥം രചിച്ചത് ഇദ്ദേഹമാണ്‌.
1966–ൽ ഡോക്ടറേറ്റ് നേടിയ സ്റ്റീഫൻ ഹോക്കിങ് ആ വർഷം തന്നെ റോജർ പെൻറോസുമായി ചേർന്ന് ‘സിൻഗുലാരിറ്റീസ് ആൻഡ് ദ ജോമട്രി ഓഫ് സ്പേസ്-ടൈം' എന്ന പേരിൽ എഴുതിയ പ്രബന്ധത്തിനു വിഖ്യാതമായ ആദംസ് പ്രൈസ് ലഭിച്ചിരുന്നു.
കേംബ്രിഡ്ജ് സർവ്വകലാശാലയിലെ ഗണിത ശാസ്ത്ര ലൂക്കാച്ചിയൻ പ്രൊഫസർ എന്ന ഉന്നത പദവി മൂന്നു പതിറ്റാണ്ടുകൾ അദ്ദേഹം വഹിച്ചിരുന്നു.
നാഡീ കോശങ്ങളെ തളർത്തുന്ന മാരകമായ അമയോട്രോപ്പിക് ലാറ്ററൽ സ്‍ക്ലീറോസിസ് എന്ന രോഗബാധിതനായിരുന്നു.
2018 മാർച്ച് 14 നു തന്റെ 76-ാം വയസ്സിൽ അദ്ദേഹം അന്തരിച്ച വിവരം മക്കളായ ലൂസി, റോബർട്ട് എന്നിവർ വാർത്താക്കുറിപ്പിലൂടെ അറിയിച്ചു.
ഇംഗ്ലണ്ടിലെ ഓക്സ്‍ഫോർഡിൽ ഫ്രാങ്ക് (1905-1986), ഇസൊബെൽ ഹോക്കിങ്ങ് (നീ വാക്കർ, 1915-2013) എന്നിവരുടെ ആദ്യ മകനായി 1942 ജനുവരി 8നായിരുന്നു ഹോക്കിങ്ങ് ജനിച്ചത്.
അദ്ദേഹത്തിന്റെ മാതാവ് സ്കോട്ട്‍ലന്റ്കാരിയായിരുന്നു .
കുടുംബത്തിൽ സാമ്പത്തിക പരാധീനതകൾ ഉണ്ടായിരുന്നിട്ടും മാതാപിതാക്കൾ ഓക്സ്ഫോർഡ് യൂണിവേഴ്സിറ്റിയിൽ പഠനത്തിന് ചേർന്നു.
ഫ്രാങ്ക് അവിടെ വൈദ്യശാസ്ത്രവും ഐസൊബൽ തത്ത്വചിന്ത, രാഷ്ട്രീയം, സാമ്പത്തികശാസ്ത്രം എന്നിവയും പഠിച്ചു.
രണ്ടാം ലോകമഹായുദ്ധം ആരംഭിച്ചസമയത്ത്, ഒരു വൈദ്യശാസ്ത്ര ഗവേഷണ സ്ഥാപനത്തിൽ വച്ച് ഇരുവരും കണ്ടുമുട്ടി.
ഇസൊബെൽ അവിടെ ഒരു സെക്രട്ടറിയായും ഫ്രാങ്ക് ഒരു വൈദ്യശാസ്ത്ര ഗവേഷകനായും  ജോലിചെയ്ത് വരികയായിരുന്നു.
അവർ ഹൈഗേറ്റിലായിരുന്നു ജീവിച്ചത്; എന്നാൽ ആ സമയത്ത് ലണ്ടനിൽ ബോംബാക്രമണം പതിവായിരുന്നതിനാൽ, ഗർഭിണിയായിരുന്ന ഇസൊബെൽ സുരക്ഷിതമായ പ്രസവത്തിനായി ഓക്സ്ഫോർഡിലേക്ക് പോയി.
ഹോക്കിങ്ങിന് ഫിലിപ്പോ, മേരി എന്നീ രണ്ടു ഇളയ സഹോദരിമാരും എഡ്വേർഡ് എന്ന ഒരു ദത്ത് സഹോദരനും ഉണ്ടായിരുന്നു.
സ്കൂൾ വിദ്യാഭ്യാസം പെൺകുട്ടികൾക്കായുള്ള സെന്റ് അൽബൻസ് ഹൈസ്കൂളിന്റെ ചിഹ്നം
ലണ്ടനിലെ ഹൈഗേറ്റിലെ ബൈറോൺ ഹൗസ് സ്കൂളിലായിരുന്നു ഹോക്കിംങിന്റെ സ്കൂൾ പഠനം.
സ്കൂളിലായിരിക്കെ വായിക്കാൻ പഠിക്കുന്നതിൽ പരാജയപ്പെട്ടതിനെ തുടർന്ന് " അദ്ദേഹത്തിന് കുറ്റപ്പെടുത്തലുകൾ കേൾക്കേണ്ടി വന്നിട്ടുണ്ട്.
എട്ട് വയസുകാരനായിരുന്ന ഹോക്കിങ്ങ് സെന്റ്.
അൽബാൻസ്സിൽ, പെൺകുട്ടികൾക്കായുള്ള സെന്റ് അൽബൻസ് ഹൈസ്കൂളിൽ ഹോക്കിംങ് ഏതാനും മാസങ്ങൾ പോയിരുന്നു.
അക്കാലത്ത് ചെറിയകുട്ടികൾക്ക് ഏത് സ്കൂളിലും പഠിക്കാൻ കഴിയുമായിരുന്നു.
പിന്നീട് ഹാർഡിംഗ് ഹെർട്ട്ഫോർഡ്ഷെയറിലെ റഡേലെറ്റ് ഗ്രാമത്തിലെ ഒരു സ്വതന്ത്ര വിദ്യാലയമായ റഡലെറ്റ് സ്കൂളിൽ ഹാക്കിംങ് ചേർന്നു.
1952 സെപ്തംബർ മുതൽ ഹാർട്ട്ഫോർഡ്ഷയറിലെ സെന്റ് അൽബൻസ് നഗരത്തിലെ ഒരു സ്വകാര്യ വിദ്യാലയമായ സെന്റ് അൽബൻസ് സ്കൂളിൽ നിന്നും ഒരു വർഷം നേരത്തേ തന്നെ ഹോക്കിങ്ങ് ഹയർസെക്കന്ററി വിജയിച്ചു.
ഉയർന്ന നിലവാരമുണ്ടായിരുന്ന വെസ്റ്റ്മിൻസ്റ്റർ സ്കൂളിൽ മകനെ ചേർക്കാൻ അച്ഛൻ ആഗ്രഹിച്ചിരുന്നുവെങ്കിലും, 13 കാരനായിരന്ന ഹോക്കിംങിന് സ്കോളർഷിപ്പ് പരീക്ഷയുടെ ദിവസം  അസുഖം ബാധിച്ചു.
സ്കോളർഷിപ്പ് വഴിയുള്ള സാമ്പത്തിക സഹായമില്ലാതെ അദ്ദേഹത്തിന്റെ കുടുംബത്തിന് സ്കൂൾ ഫീസ് കൊടുക്കാൻ കഴിയുമായിരുന്നില്ല.
അതിനാൽ ഹോക്കിംങ് സെന്റ് അൽബനിൽ താമസിച്ചു.
അടുത്ത കൂട്ടുകാരുമായി ബന്ധം പുലർത്താനും, ബോർഡ് ഗെയിമുകൾ, വെടിക്കെട്ട് നിർമ്മാണം, വിമാനത്തിന്റെയും ബോട്ടുകളുടേയും മാതൃകകൾ, ക്രിസ്തുമതം, ആതീന്ദ്രിയജ്ഞാനം എന്നിവ സംബന്ധിച്ച നീണ്ട ചർച്ചകൾ എന്നിവ ആസ്വദിക്കാൻ ഇതിലൂടെ ഹോക്കിംങിന്  സാധിച്ചു എന്നതാണ് ഇതുകൊണ്ടുണ്ടായ ഗുണം.
1958 ൽ അവർ ഗണിതശാസ്ത്ര അധ്യാപകനായ ദിക്രൺ തഹ്തയുടെ സഹായത്തോടെ പഴയ ഘടികാരഭാഗങ്ങൾ, പഴയ ടെലിഫോൺ സ്വിച്ച്ബോർഡ്, പുനരുപയോഗിക്കാൻ കഴിയുന്ന മറ്റ് വസ്തുക്കൾ എന്നിവ ഉപയോഗിച്ച് കംപ്യൂട്ടർ നിർമ്മിച്ചു.
തൊഴിലും ഗവേഷണവും ഹോക്കിങ് ബഹിരാകാശയാത്രക്കുള്ള പരിശീലനത്തിൽ
ബ്രേക്ക് ത്രൂ ഇനിഷ്യേറ്റീവ് എന്ന അന്യഗ്രഹ ജീവൻ തേടുന്ന വമ്പൻ ഗവേഷണപദ്ധതി അദ്ദേഹം ആസൂത്രണം ചെയ്തു.
ഹോക്കിങ്ങ് ആൽബർട്ട് ഐൻസ്റ്റീനു ശേഷം ലോകത്തു ജീവിച്ചിരിക്കുന്ന ഏറ്റവും പ്രഗൽഭമായ മസ്തിഷ്കത്തിന്റെ ഉടമയെന്ന പേരിനർഹമായി മാറി  (രണ്ടുപേരുടെയും ഐക്യു നിലവാരം 160 ആണെന്നാണ് ഇതേപ്പറ്റി പഠനം നടത്തിയവർ കണ്ടെത്തിയത്).
സമയത്തിന്റെ സംക്ഷിപ്ത ചരിത്രം ( A Brief History of Time ) എന്ന പുസ്തകം സ്റ്റീഫൻ ഹോക്കിങ്ങിനെ ലോകപ്രശസ്തനാക്കി.
ദ യൂണിവേഴ്സ് ഇൻ എ നട്ട്ഷെൽ , മകൾ ലൂസിയുമായി ചേർന്നു കുട്ടികൾക്കായി അദ്ദേഹം എഴുതിയ ജോർജ്ജ്സ് സീക്രട്ട് കി റ്റു ദ  യൂണിവേഴ്സ് , ദ ഗ്രാൻഡ് ഡിസൈൻ , ബ്ലാക്ക് ഹോൾസ് ആൻഡ് ബേബി യൂണിവേഴ്സ് , ഗോഡ് ക്രിയേറ്റഡ് ദ ഇന്റിജേഴ്സ് , മൈ ബ്രീഫ് ഹിസ്റ്ററി തുടങ്ങിയവ അദ്ദേഹത്തിന്റെ കൃതികളാണ്.
ജി.എഫ്.ആർ.എല്ലിസുമായി ചേർന്ന് എഴുതിയ ‘'ലാർജ് സ്കെയിൽ സ്ട്രക്ചർ ഓഫ് സ്പേസ് ടൈം’', ഡബ്ല്യു.ഇസ്രയേലിനൊപ്പം എഴുതിയ '‘ജനറൽ റിലേറ്റിവിറ്റി’'.
എന്നിവയാണു മറ്റു പ്രധാന രചനകൾ.
സ്റ്റീഫൻ ഹോക്കിങ്ങുമായുള്ള ബന്ധത്തെക്കുറിച്ചു മുൻ ഭാര്യ ജെയിൻ വൈൽഡ് എഴുതിയ ‘'ട്രാവലിങ് ടു ഇൻഫിനിറ്റി , മൈ ലൈഫ് വിത്ത് സ്റ്റീഫൻ’' എന്ന പുസ്തകവും അതിനെ ആധാരമാക്കി ജയിംസ് മാർഷ് സംവിധാനം ചെയ്ത് ‘'ദ തിയറി ഓഫ് എവരിതിങ്’' (2014) എന്ന സിനിമയും നിർമ്മിക്കുകയുണ്ടായി.
1942 ജനുവരി 8ന് ‌ ഓക്സ്ഫോർഡിലാണ്‌ സ്റ്റീഫൻ ഹോക്കിങ് ജനിച്ചത്.
ജീവശാസ്ത്ര ഗവേഷകനായിരുന്ന ഫ്രാങ്ക് ഹോക്കിൻസും ഇസബെൽ ഹോക്കിൻസുമായിരുന്നു മാതാപിതാക്കൾ.
പതിനൊന്നാം വയസ്സിൽ ‍സ്റ്റീഫൻ ഇംഗ്ലണ്ടിലെ ഹെർട്ട്ഫോർഡ്ഷെയറിലെ സെന്റ് ആൽബൻസ് സ്കൂളിൽ ചേർന്നു.
മകനെ ഡോക്ടറാക്കാനായിരുന്നു മാതാപിതാക്കൾ ആഗ്രഹിച്ചിരുന്നതെങ്കിലും, സ്റ്റീഫൻ ഹോക്കിങിന്‌ ഗണിതത്തിലും ഭൗതികശാസ്ത്രത്തിലുമായിരുന്നു താത്പര്യം.
17-ആം വയസ്സിൽ ഓക്സ്ഫോർഡ് യൂണിവേഴ്സിറ്റിയിൽ നിന്ന് ഭൗതികശാസ്ത്രത്തിൽ ബിരുദം നേടി.
21-ആം കേംബ്രിഡ്ജിൽ ഗവേഷണ ബിരുദത്തിനു പഠിച്ചുകൊണ്ടിരിക്കുന്നതിനിടെയാണ്‌ കൈകാലുകൾ തളർന്നു പോകാൻ കാരണമായ അമയോട്രോപ്പിക് ലാറ്ററൽ സ്ക്ലീറോിസ് എന്ന നാഡീരോഗം അദ്ദേഹത്തെ ബാധിച്ചത് .
കൈകാലുകൾ ചലിപ്പിക്കാനാവാത്ത അവസ്ഥയിലും സഹപ്രവർത്തകരുടെ പിന്തുണ അദ്ദേഹത്തിന്‌ ആത്മവിശ്വാസം പകർന്നു.
ഗവേഷണ ബിരുദം നേടിയ ശേഷം 1965-ൽ ജെയ്ൻ വൈൽഡിനെ വിവാഹം കഴിച്ചു.
സ്റ്റീഫന്റെ പരിചാരകയുമായുള്ള അടുപ്പത്തെ തുടർന്ന് 1991-ൽ അവർ വിവാഹമോചനം നേടി .
ജെയിനുമായുള്ള വിവാഹനിശ്ചയമാണു കൂടുതൽ ജീവിക്കാൻ തനിക്കു പ്രചോദനമായതെന്നു സ്റ്റീഫൻ ഹോക്കിങ് പറഞ്ഞിട്ടുണ്ട്.
ലൂസി, തിമോത്തി, റോബർട്ട് എന്നീ മൂന്നു മക്കൾ ആയിരുന്നു അവർക്ക് ഉണ്ടായിരുന്നത്.
ജെയിൻ വൈൽഡുമായുള്ള ബന്ധം  പിരിഞ്ഞശേഷം എലെയ്ൻ മേസൺ എന്ന നഴ്സിനെ അദ്ദേഹം വിവാഹം കഴിച്ചു.
ഗവേഷണ മേഖലകൾ നാസയുടെ 50-ാം വാർഷികപ്രഭാഷണം
സൈദ്ധാന്തിക ജ്യോതിശാസ്ത്രമാണ്‌ സ്റ്റീഫൻ ഹോക്കിൻസിന്റെ മുഖ്യ ഗവേഷണ മേഖല.
കേബ്രിഡ്ജിലെ പഠനകാലത്ത് റോജർ പെൻറോസ് എന്ന ശാസ്ത്രജ്ഞനുമായുണ്ടായ സൗഹൃദമാണ്‌ ഹോക്കിങിനെ ജ്യോതിശാസ്ത്രവുമായി അടുപ്പിച്ചത്.
അവരിരുവരും ചേർന്ന് ‍ആൽബർട്ട് ഐൻസ്റ്റീൻറെ ആപേഷികതാസിദ്ധാന്തത്തിന്‌ പുതിയ വിശദീകരണം നൽകി.
പ്രപഞ്ചോല്പത്തിയെക്കുറിച്ചും അവർ ചില സിദ്ധാന്തങ്ങൾ ആവിഷ്കരിച്ചു.
നാശോന്മുഖമായ നക്ഷത്രങ്ങൾ അഥവാ തമോഗർത്തങ്ങളുടെ പിണ്ഡം , ചാർജ്ജ് , കോണീയസംവേഗബലം എന്നിവയെ കുറിച്ചായിരുന്നു അദ്ദേഹത്തിന്റെ തുടർപഠനങ്ങൾ.
ഭീമമായ ഗുരുത്വാകർഷണ ബലം ഗുരുത്വാകർഷണബലമുള്ള തമോഗർത്തങ്ങൾ ചില വികിരണങ്ങൾ പുറത്തുവിടുന്നുണ്ടെന്ന് അദ്ദേഹം തെളിയിച്ചു.
സ്റ്റീഫൻ 1974- ൽ റോയൽ സൊസൈറ്റിയിൽ അംഗമായി.
1979 മുതൽ 30 വർഷം വരെ കേംബ്രിജ് സർവകലാശാലയിൽ അപ്ലൈഡ് മാത്തമാറ്റിക്സ് ആൻഡ് ഫിസിക്സ് വിഭാഗത്തിൽ ല്യൂക്കേഷ്യൻ പ്രഫസറായി.
ഐസക് ന്യൂട്ടൻ വഹിച്ചിരുന്ന പദവിയാണത്.
‘തിയറി ഓഫ് ഓഫ് എവരിതിങ്’ എന്ന പേരിൽ പ്രപഞ്ചത്തിന്റെ ഉൽപത്തിയെ സംബന്ധിച്ച സമഗ്രമായ സിദ്ധാന്തവും അദ്ദേഹം ആവിഷ്‌കരിച്ചു.
2004 ജൂലൈയിൽ ഡബ്ലിനിൽ ചേർന്ന രാജ്യാന്തര ഗുരുത്വാകർഷണ–പ്രപഞ്ചശാസ്ത്ര സമ്മേളനത്തിൽ തമോഗർത്തങ്ങളെക്കുറിച്ച് അന്നുവരെ താൻ ഉൾപ്പെടെയുള്ളവർ വിശ്വസിച്ചിരുന്ന പലധാരണകളെയും തിരുത്തുന്ന പുതിയ സിദ്ധാന്തം അദ്ദേഹം അവതരിപ്പിച്ചു.
ദൃശ്യ പ്രപഞ്ചത്തിൽ നിന്നും ശാഖകളായി പിരിയുന്ന ശിശു പ്രപഞ്ചങ്ങൾ എന്ന ആശയവും ഹോക്കിങ് അവതരിപ്പിച്ചു.
അടുത്ത കാലത്തു ബ്ലാക് ഹോളുകൾ ഇല്ലെന്നും പകരം ഗ്രേ ഹോളുകൾ ആണുള്ളതെന്നും ഉള്ള നിഗമനം  അവതരിപ്പിച്ച സ്റ്റീഫൻ ഹോക്കിങ് വീണ്ടും ശാസ്ത്രലോകത്തെ അമ്പരപ്പിച്ചു.
ഗ്രന്ഥങ്ങൾ A Brief History of Time , (Bantam Press 1988) ISBN 0-553-05340-X Black Holes and Baby Universes and Other Essays , (Bantam Books 1993) ISBN 0-553-37411-7 The Universe in a Nutshell , (Bantam Press 2001) ISBN 0-553-80202-X On The Shoulders of Giants.
The Great Works of Physics and Astronomy , (Running Press 2002) ISBN 0-7624-1698-X The Grand Design written by physicists Stephen Hawking and Leonard Mlodinow and published by Bantam Books in 2010 .
George's secret key to the universe അവലംബം 1 2 ↑ A Brief History of Time, (Bantam Press 1988), ISBN 0-553-05340-X ↑ മരണവാർത്ത മനോരമയിൽ ↑ വാർത്ത 1 2 (subscription required) ↑ 1 2 ↑ 1 2 ↑ ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ https://ml.wikipedia.org/w/index.php?title=%E0%B4%B8%E0%B5%8D%E0%B4%B1%E0%B5%8D%E0%B4%B1%E0%B5%80%E0%B4%AB%E0%B5%BB_%E0%B4%B9%E0%B5%8B%E0%B4%95%E0%B5%8D%E0%B4%95%E0%B4%BF%E0%B4%99%E0%B5%8D action=submit ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link )
സ്റ്റീഫൻ ലാങ്
സ്റ്റീഫൻ ലാങ് (ജനനം: ജൂലൈ 11, 1952) ഒരു അമേരിക്കൻ നടനാണ്.
മാൻഹണ്ടർ (1986), ഗെറ്റിസ്ബർഗ് , ടോംബ്‌സ്റ്റോൺ (രണ്ടും 1993), ഗോഡ്‌സ് ആൻഡ് ജനറൽസ് (2003), പബ്ലിക് എനിമീസ് (2009), കോനൻ ദി ബാർബേറിയൻ (2011), ദി ഗേൾ ഓൺ ദി ട്രെയിൻ (2013), ഡോണ്ട് ബ്രീത്ത് (2016) തുടങ്ങിയ സിനിമകളിലെ വേഷങ്ങൾ അവതരിപ്പിച്ചതിൻറെ പേരിൽ അദ്ദേഹം പ്രശസ്തനാണ്.
ഈ വേഷങ്ങൾക്ക് പുറമേ, ബ്രോഡ്‌വേയിൽ വിപുലമായ ഒരു കരിയർ ഉണ്ടായിരുന്ന അദ്ദേഹത്തിന് 1992-ൽ ദി സ്പീഡ് ഓഫ് ഡാർക്ക്നസ് എന്ന നാടകത്തിലെ അഭിനയത്തിന് ടോണി അവാർഡ് നാമനിർദ്ദേശവും ലഭിച്ചു.
ജെയിംസ് കാമറൂണിന്റെ അവതാർ (2009) എന്ന ചിത്രത്തിലെ അഭിനയത്തിന് മികച്ച സഹനടനുള്ള സാറ്റേൺ അവാർഡ് അദ്ദേഹം നേടിയിട്ടുണ്ട്.
2004 മുതൽ 2006 വരെ അദ്ദേഹം ആക്ടേഴ്‌സ് സ്റ്റുഡിയോയുടെ കോ-ആർട്ടിസ്റ്റിക് ഡയറക്ടറായിരുന്നു.
തെരേസ (മുമ്പ്, വോൾമർ, മരണം. 2008) പ്രമുഖ സംരംഭകനും മനുഷ്യാവകാശ പ്രവർത്തകനുമായിരുന്ന  യൂജിൻ ലാങ് (1919-2017) എന്നിവരുടെ ഇളയ കുട്ടിയായി ന്യൂയോർക്ക് നഗരത്തിലാണ് ലാങ് ജനിച്ചത്.
ലാങ്ങിന്റെ മാതാവ് ജർമ്മൻ, ഐറിഷ് വംശജരായ കത്തോലിക്കാ വിശ്വാസിയും പിതാവ് ജൂത മതക്കാരനുമായിരുന്നു.
ഹംഗറിയിൽ നിന്നും റഷ്യയിൽ നിന്നുമുള്ള ജൂത കുടിയേറ്റക്കാരായിരുന്നു ലാങ്ങിന്റെ പിതാമഹന്മാർ.
ലാങ്ങിന് അഭിഭാഷകനും ആക്ടിവിസ്റ്റുമായ ജെയ്ൻ, പിതാവ് 1952-ൽ സ്ഥാപിച്ച കമ്പനിയായ REFAC-ൽ എക്സിക്യൂട്ടീവായി സേവനമനുഷ്ഠിച്ചിരുന്ന ഡേവിഡ് എന്നീ രണ്ട് മൂത്ത സഹോദരന്മാരുണ്ട്.
തന്റെ മക്കൾക്ക് അനന്തരാവകാശമായി ഒന്നും അവശേഷിപ്പിക്കാതിരുന്ന പിതാവ് ആസ്തിയുടെ ഭൂരിഭാഗവും (150 മില്യൺ ഡോളറിലധികം) ജീവകാരുണ്യ പ്രവർത്തനങ്ങൾക്ക് സംഭാവന ചെയ്യുകയും അവർ ഓരോരുത്തരും സ്വയംപര്യാപ്തരാകാൻ പഠിക്കേണ്ടതുണ്ടെന്ന് വിശ്വസിക്കുകയും ചെയ്തു.
ക്വീൻസിലെ ജമൈക്ക എസ്റ്റേറ്റിലെ പ്രാഥമിക വിദ്യാലയത്തിലാണ് ലാംങ് പഠനം നടത്തിയത്.
അദ്ദേഹത്തിന്റെ മിഡിൽ സ്കൂൾ ഫ്രഷ് മെഡോസിനു സമീപത്തെ ഒരു ന്യൂയോർക്ക് സിറ്റി പബ്ലിക് സ്കൂളായ  ജോർജ്ജ് റയാൻ ജൂനിയർ ഹൈസ്കൂൾ ആയിരുന്നു.
ഹൈസ്ക്കൂൾ പഠനത്തിനായി പെൻസിൽവാനിയയിലെ ന്യൂടൗണിലെ ഒരു ക്വേക്കർ ബോർഡിംഗ് സ്കൂളായ ജോർജ്ജ് സ്കൂളിൽ ചേർന്ന അദ്ദേഹം ഒരു വർഷം മുമ്പായി (1969) അവിടെ നിന്ന് ബിരുദം നേടി.
1973-ൽ സ്വാർത്ത്‌മോർ കോളേജിൽ നിന്ന് ഇംഗ്ലീഷ് സാഹിത്യത്തിൽ അദ്ദേഹം ബിരുദം നേടി.
അവലംബം 1 2 3 ↑ ↑ ↑ ↑ ↑
സ്റ്റീഫൻ സാലിസ്ബറി III
സ്റ്റീഫൻ സാലിസ്ബറി III (ജീവിതകാലം: 1835-1905), സ്റ്റീഫൻ സാലിസ്ബറി ജൂനിയർ എന്നും അറിയപ്പെടുന്ന ഒരു അമേരിക്കൻ വ്യവസായിയും അഭിഭാഷകനും രാഷ്ട്രീയക്കാരനുമായിരുന്നു.
സമ്പന്നനായ ഒരു ഭൂവുടമയുടെ മകനായിരുന്ന സാലിസ്ബറി മസാച്യുസെറ്റ്സിലെ വോർസെസ്റ്റർ കൗണ്ടിയിൽ കുടുംബത്തിന്റെ വിപുലമായ സ്വത്തുക്കളും ബിസിനസ്സുകളും കൈകാര്യം ചെയ്യാൻ സഹായിച്ചു.
തന്റെ പിതാവിനെപ്പോലെ, സാലിസ്ബറി സംസ്ഥാന സെനറ്റിൽ സേവനമനുഷ്ഠിച്ചിരുന്ന അദ്ദേഹം വോർസെസ്റ്റർ നാഷണൽ ബാങ്കിന്റെ പ്രസിഡന്റായിരുന്നതു കൂടാതെ വോർസെസ്റ്റർ നഷുവ റെയിൽറോഡ് സംവിധാനം ചെയ്യുന്നതിലും നിർണ്ണായക പങ്ക് വഹിച്ചു.
വോർസെസ്റ്റർ സിറ്റി ഹോസ്പിറ്റലിന്റെയും വോർസെസ്റ്റർ പോളിടെക്നിക് ഇൻസ്റ്റിറ്റ്യൂട്ടിന്റെയും ട്രസ്റ്റികൂടിയായിരുന്നു അദ്ദേഹം.
സ്റ്റീഫൻ സ്വിഗ് ഇംഗ്ലീഷ് വിലാസം https://ml.wikipedia.org/wiki/Stefan_Zweig
സ്റ്റീഫൻ സ്വിഗ് (/ zwaɪɡ, swaɪɡ /; [1] ജർമ്മൻ: [tsvaɪk]; 28 നവംബർ 1881 - 22 ഫെബ്രുവരി 1942) ഒരു ഓസ്ട്രിയൻ നോവലിസ്റ്റും നാടകകൃത്തും പത്രപ്രവർത്തകനും ജീവചരിത്രകാരനുമായിരുന്നു.
അദ്ദേഹത്തിന്റെ സാഹിത്യജീവിതകാലഘട്ടമായ 1920 കളിലും 1930 കളിലും ലോകത്തിലെ ഏറ്റവും പ്രചാരമുള്ള എഴുത്തുകാരിൽ ഒരാളായിരുന്നു അദ്ദേഹം.
ജീവചരിത്രം Stefan Zweig (standing) in Vienna with his brother Alfred, circa 1900
ഒരു സമ്പന്നനായ ജൂത തുണി നിർമ്മാതാവ് മോറിറ്റ്സ് സ്വിഗിന്റെയും (1845-1926), യഹൂദ ബാങ്കിങ് കുടുംബത്തിലെ മകൾ ഇഡ ബ്രറ്റ്വാറിന്റെയും (1854-1938), മകൻ ആയി സ്റ്റീഫൻ വിയന്നയിൽ ജനിച്ചു.
ചെക്ക് എഴുത്തുകാരനായ ഇഗോൺ ഹോസ്റ്റോവിസ്കിയുമായി അദ്ദേഹം ബന്ധപ്പെട്ടിരുന്നു.
അദ്ദേഹത്തെ "വളരെ ദൂരെയുള്ള ഒരു ബന്ധു" എന്ന് വിശേഷിപ്പിച്ചിട്ടുണ്ട്.
ചില സ്രോതസ്സുകൾ അവരെ ബന്ധുക്കളായി വിവരിക്കുന്നു.
സ്വീഗ് വിയന്ന സർവകലാശാലയിൽ തത്ത്വശാസ്ത്രം പഠിക്കുകയും 1904-ൽ " ഹിപ്പോലൈറ്റ് ടെയിന്റെ തത്ത്വശാസ്ത്രം" എന്ന പ്രബന്ധം ഉപയോഗിച്ച് ഡോക്ടറൽ ബിരുദം നേടുകയും ചെയ്തു.
അദ്ദേഹത്തിന്റെ വിദ്യാഭ്യാസത്തിൽ മതം ഒരു പ്രധാന പങ്ക് വഹിച്ചില്ല.
“എന്റെ യഹൂദരായിരുന്ന അച്ഛനും അമ്മയ്ക്കും ആകസ്മികമായിട്ടായിരുന്നു തന്റെ ജനനമെന്ന് സ്വീഗ് പിന്നീട് ഒരു അഭിമുഖത്തിൽ പറയുകയുണ്ടായി.
എന്നിട്ടും അദ്ദേഹം തന്റെ യഹൂദ വിശ്വാസം ത്യജിച്ചില്ല, ബുച്മെൻഡൽ എന്ന കഥയിലെന്നപോലെ യഹൂദന്മാരെയും യഹൂദ പ്രമേയങ്ങളെയും കുറിച്ച് ആവർത്തിച്ചു എഴുതി.
സിയോണിസത്തിന്റെ സ്ഥാപകനായ തിയോഡോർ ഹെർസലുമായി സ്വീഗിന് ഊഷ്മളമായ ബന്ധമുണ്ടായിരുന്നു.
അന്നത്തെ വിയന്നയിലെ പ്രധാന പത്രമായ ന്യൂ ഫ്രീ പ്രസ്സെയുടെ സാഹിത്യ പത്രാധിപരായിരുന്നപ്പോൾ ഹെർസൽ അദ്ദേഹത്തെ കണ്ടുമുട്ടി.
സ്വീഗിന്റെ ആദ്യകാല ലേഖനങ്ങൾ പ്രസിദ്ധീകരിക്കാൻ ഹെർസ് സ്വീകരിക്കുകയും ചെയ്തു.
സ്വീഗ് അന്താരാഷ്ട്രവാദത്തിലും യൂറോപ്യൻ മതത്തിലും വിശ്വസിച്ചു, ദ വേൾഡ് ഓഫ് ഹിസ്റ്ററി, അദ്ദേഹത്തിന്റെ ആത്മകഥ വ്യക്തമാക്കുന്നു.
ആമോസ് എലോൺ പറയുന്നതനുസരിച്ച്, ഹെർസലിന്റെ ഡെർ ജുഡെൻസ്റ്റാറ്റ് എന്ന പുസ്തകത്തെ സ്വീഗ് വിശേഷിപ്പിച്ചത് "മനസ്സിലാക്കാൻ ബുദ്ധിമുട്ടുള്ള ഗ്രന്ഥം, ഒരു കഷണം അസംബന്ധം" എന്നാണ്.